**Výzva na predloženie ponuky.**

**Obec Ipeľské Predmostie 133, PSČ 991 10**

Vec: **Výzva na predloženie ponuky**

Obec Ipeľské Predmostie, 991 10 Ipeľské Predmostie 133 ako verejný obstarávateľ v zmysle § 7 písm, b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky:

**Výber zhotoviteľa na vypracovanie projektovej dokumentácie a na výkon odborného autorského dohľadu na stavbu Projekt obnovy cestného spojenia cez rieku Ipeľ medzi obcami Ipeľské Predmostie (SK) – Drégelypalánk (HU) a nadväzujúcich objektov.**

1. **Identifikácia verejného obstarávateľa:**

**Verejný obstarávateľ v zmysle § 7 ods. 1 písm. b) ZVO:**

**Názov verejného obstarávateľa / obstarávateľa: Obec Ipeľské Predmostie**

Sídlo: Ipeľské Predmostie 133, PSČ 991 10

Štatutárny zástupca: Viktor Lestyánszky, starosta obce

IČO: 00319350

DIČ: 2021171372

IČ DPH: -

Tel.: 0905706 800

Fax: -

E-mail: [ipelpred@gmail.com](mailto:ipelpred@gmail.com)

Internetová stránka: http://www.ipelskepredmostie.sk

Bankové spojenie: OTP banka Slovensko, a.s, pobočka Šahy

Číslo účtu.: SK87 5200 0000 0000 1008 8042

V prípade tohto verejného obstarávania poskytuje podporné činnosti pre verejného obstarávateľa v zmysle § 15 ods. 2 písm. a) ZVO centrálna obstarávacia organizácia:

Názov: Banskobystrický samosprávny kraj

Adresa: Námestie SNP 23, 974 01 Banská Bystrica

Krajina: Slovenská republika

IČO: 37828100

Kontaktná osoba: Ing. Alena Ďurská

komunikačné rozhranie: <https://josephine.proebiz.com/sk/>

1. **Miesto predloženia/doručenia ponuky:**

Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

1. **Kontaktná osoba na prevzatie ponuky:**

Kontaktná osoba: Ing. Alena Ďurská

komunikačné rozhranie: https://josephine.proebiz.com/sk/

1. **Predmet obstarávania:**

**Predmetom zákazky je obstaranie služby –** výber zhotoviteľa na vypracovanie projektovej dokumentácie a na výkon odborného autorského dohľadu na stavbu Projekt obnovy cestného spojenia cez rieku Ipeľ medzi obcamiIpeľské Predmostie (SK) – Drégelypalánk (HU)a nadväzujúcich objektov.

1. **Typ zmluvy, ktorá bude výsledkom verejného obstarávania:**

**Zmluva o dielo na** na vypracovanie projektovej dokumentácie a na výkon odborného autorského dohľadu na stavbu Projekt obnovy cestného spojenia cez rieku Ipeľ medzi obcami Ipeľské Predmostie (SK) – Drégelypalánk (HU)a nadväzujúcich objektov.

1. **Podrobný opis predmetu zákazky (predmetu obstarávania)[[1]](#footnote-2):**

Vypracovanie Dokumentácie pre územné rozhodnutie (DUR), Dokumentácie na stavebné povolenie s náležitosťami dokumentácie na realizáciu stavby (DSP s DRS) a Inžiniersku činnosť, Autorský dohľad, Presné podmienky sú uvedné v zmluve o dielo.

CPV: 71320000-7 Inžinierske projektovanie

71315300-2 Služby stavebného dozoru

1. **Predpokladaná hodnota zákazky: 14 502,50** bez DPH,-
2. **Miesto a termín dodania predmetu zákazky: Obec** Ipeľské Predmostie 133, PSČ 991 10 v zmysle zmluvy o dielo.
3. **Lehoty na dodanie alebo dokončenie predmetu zákazky alebo trvanie zmluvy:**

Dokumentáciu pre vydanie územného a stavebného rozhodnutia do dvoch mesiacov odo dňa uzavretia zmluvy. Ďaľšie podmienky dodania dokumentácie sú špecifikované v zmluve o dielo.

1. **Súťažné podklady k výzve na predloženie cenovej ponuky:** nerelevantné
2. **Financovanie predmetu zákazky:** Intereg V-A, vlastné zdroje
3. **Lehota na predloženie ponuky: 27.08. 2018** do 10.00 hod
4. **Spôsob predloženia ponuky:** elektronicky
   1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.
   2. Uchádzač má možnosť sa registrovať do systému JOSEPHINE pomocou hesla i registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID). Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi:

* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8 – 16 hod., alebo
* prostredníctvom autorizačného kódu, ktorý bude poslaný na adresu sídla firmy uchádzača v listovej podobe formou doporučenej pošty v prípade, kedy spoločnosť pomocou eID registruje osoba, ktorá nie je štatutárom tejto spoločnosti alebo je registrácia do systému realizovaná pomocou hesla. Lehota na tento úkon je 3 pracovné dni a je potrebné s touto dobou počítať pri vkladaní ponuky.
  1. Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.
  2. V predloženej ponuke prostredníctvom systému JOSEPHINE musia byť pripojené požadované doklady v rozsahu a formátoch tak, ako je uvedené v bode 9. tejto Výzvy. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.
  3. Uchádzačom navrhovaná celková cena za dodanie požadovaného predmetu zákazky, uvedená v ponuke uchádzača, bude vyjadrená v EUR s presnosťou na dve desatinné miesta a vložená do systému JOSEPHINE v tejto štruktúre:

celková cena za predmet zákazky v EUR bez DPH,

sadzba DPH

celková cena za predmet zákazky v EUR s DPH

* 1. V prípade, že uchádzač predloží listinnú ponuku, verejný obstarávateľ na ňu nebude prihliadať.
  2. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
  3. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
  4. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

**Kritériom na vyhodnotenie ponúk je:**

cena s DPH

**Úspešnou bude ponuka s najnižšou cenou.**

1. **Pokyny na zostavenie ponuky:**,

V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:

* Doklad o oprávnení poskytovať službu resp. uskutočňovať stavebné práce. U právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia);
* Autorizačné osvedčenie osby na projektovanie inžinierskych stavieb, mosty a cesty
* Minimálne jednu referenciu s uvedením odberateľa, ceny a lehoty dodania .

Uchádzač preukáže, že poskytol službu ako je predmet zákazky za obdobie posledných 3 rokov pred vyhlásením tohto verejného obstarávania.

* **Návrh na plnenie** kritéria v zmysle prílohy č. 1 tejto Výzvy – Špecifikácia, podpísaný uchádzačom (jeho štatutárnym zástupcom resp. ním splnomocnenou osobou),
* **Vyplnenú zmluvu** podľa vzoru uvedeného v prílohe č. 2 tejto Výzvy, podpísanú uchádzačom (jeho štatutárnym zástupcom resp. ním splnomocnenou osobou),

1. **Otváranie ponúk:**

Ponuky musia byť **doručené elektronicky prostredníctvom systému Josephine v termíne do:**

**27.08.2018 do 10:00:00 hodiny.**

Upozornenie!!!

Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.

1. **Postup pri otváraní ponúk:**

Predložené ponuky budú otvorené elektronicky na oddelení \_VO, zodpovednou osobou za VO.

1. **Lehota viazanosti ponúk**: 28.12.2018
2. **Osoby určené pre styk so záujemcami a uchádzačmi:**

Kontaktná osoba: Ing. Alena Ďurská

komunikačné rozhranie: <https://josephine.proebiz.com/sk/>

1. **Ďalšie informácie verejného obstarávateľa:**

**Vysvetlenie požiadaviek uvedených vo Výzve**

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Verejný obstarávateľ odporúča uchádzačom, aby svoju žiadosť doručil verejnému obstarávateľovi **max. 48 hodín (počas pracovných dní)** pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ **najneskôr 24 hodín (počas pracovných dní)** pred uplynutím lehoty na predkladanie ponúk za predpokladu, že o vysvetlenie požiadal dostatočne vopred. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.
  2. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

1. **Prijatie ponuky a uzavretie zmluvy**
   1. Verejný obstarávateľ zašle bezodkladne po vyhodnotení ponúk z hľadiska plnenia kritéria oznámenie o výsledku vyhodnotenia ponúk v systéme JOSEPHINE, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.

22.2 Verejný obstarávateľ si vyhradzuje právo nevybrať uchádzača, resp. zrušiť verejné obstarávanie na zabezpečenie plnenia predmetu zákazky - ak nebude predložená ani jedna ponuka, ani jeden uchádzač nesplní podmienky účasti, ak sa zmenia okolnosti, za ktorých bolo verejné obstarávanie vyhlásené.

S pozdravom

..........................................................

Ing. Alena Ďurská

oddelenie VO

**Prílohy:**

Príloha č. 1 - Návrh na plnenie kritéria tejto Výzvy - Špecifikácia

Príloha č. 2 - Zmluva o dielo

Príloha č. 3 - Mapka územia

1. Jednoznačná špecifikácia predmetu zákazky opísaná nediskriminačným spôsobom v súlade s § 10 ods. 2 a podľa ustanovenia § 42 ods. 3 ZVO (predmet zákazky musí byť opísaný jednoznačne, úplne a nestranne na základe technických požiadaviek, ktoré sa podľa ustanovenia § 42, ods. 3 ZVO nesmú odvolávať na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, ak by tým dochádzalo k znevýhodneniu alebo k vylúčeniu určitých záujemcov alebo výrobkov, ak si to nevyžaduje predmet zákazky; takýto odkaz možno použiť len vtedy, ak nemožno opísať predmet zákazky dostatočne presne a zrozumiteľne a takýto odkaz musí byť doplnený slovami „alebo ekvivalentný“), [↑](#footnote-ref-2)